Bejaarde bestuurders – Is Dit Net Ek Of Is Als Tos? | Watkykjy
Daar's 'n Toyota Camry voor jou. Gebreide bersie in die agtervenster. Moontlik 'n tissueboks ook. En niemand agter die stuur nie. Jy freak heeltemal uit en ry vinniger om verby te kom. Wanneer jy langs die betroubare sedan inpull, kyk jy dringend links om te sien hoe die kar op die pad bly.
Dan sien jy dit. Daar ís iemand agter die stuur! 'n Krimpie. NEt-net lank genoeg om in die speedo vas te kyk, leun die bejaarde bestuurder vyf-en-veertig grade vorentoe terwyl hy krampagtig aan die stuurwiel vasklou – 'n bietjie soos 'n senuweeagtige papegaai op sy stokkie.
Staaadig-stadig karring dit aan, oor rooi robotte, toegeetekens en sypaadjies. Salig onbewus van die woede en verwoesting wat hulle saai. Hulle het dan niks gehoor of gesien nie.
Vat alle bestuurders bo die ouderdom van vyf-en-sestig se lisensies weg. Maak 'n groot K53 plakkaat in rooi letters. Verkieslik A0-grootte met 'n 450-punt Verdana lettertipe. Die krimpies wat die plakkaat kan lees mag hulle lisensies terug kry. Dis ten minste 'n goeie, regverdige begin om 'n groot gros gevaarlike geriatrics van die pad af te kry.